Source: https://raskaanosat.fi/en/toimitusehdot/
Timestamp: 2020-01-19 02:50:25+00:00
Document Index: 5517059

Matched Legal Cases: ['§ 1', '§ 2', '§ 3', '§ 4', '§ 1', '§ 2', '§ 1', '§ 2', '§ 3', '§ 1', '§ 2', '§ 3', '§ 1', '§ 2', '§ 3', '§ 1', '§ 2', '§ 3', '§ 4', '§ 5', '§ 1', '§ 2', '§ 1', '§ 2', '§ 3', '§ 4', '§ 1', '§ 2', '§ 3', '§ 4', '§ 5', '§ 3', '§ 1', '§ 2', '§ 3']

Sopimusehdot | Raskaanosat
Voimassa 19.06.2018 alkaen
1. Raskaanosat.fi verkkokauppa
§ 1. Rasofi Oy (y-tunnus 2664039-9) on Palveluntarjoaja joka tarjoaa palveluun rekisteröityneille yrityksille (myöhemmin ‘Kauppiaat’) tilaustenvälityskanavan (Raskaanosat.fi) myydä tuotteitaan täysi-ikäisille yksityishenkilöille ja yrityksille (myöhemmin ‘Loppuasiakas’).
§ 2. ‘Kauppiaat’ sitoutuvat rekisteröityessään noudattamaan näitä ‘Palveluntarjoajan’ verkkokaupalle asettamia yleisiä tilaus ja toimitusehtoja.
§ 3. Kaikkien ‘kauppiaaksi’ rekisteröityvien on tunnistauduttava maksupalveluntarjoajan palvelussa ennen kuin he voivat vastaanottaa maksuja.
§ 4. ‘Loppuasiakkaat’ on hyväksyvät nämä ehdot tilatessaan tuotteita tai palveluita Raskaanosat.fi verkkokaupasta.
2. Kaupankäynti Raskaanosat.fi kauppapaikalla
§ 1. Kauppapaikan toiminta on välitystoimintaa jossa tuotteita ja palveluita myydään ‘Kauppiaiden’ nimissä ja lukuun. ‘Palveluntarjoaja’ ei esiinny ‘Loppuasiakkaaseen’ nähden myyjänä, eikä palvelussa tehtyihin kauppoihin liittyvät oikeudet ja velvollisuudet ulotu ‘Palveluntarjoajaan’. Selkeyden vuoksi mainittakoon että palvelussa tehtävät kaupat solmitaan aina ‘Loppuasiakkaan’ ja ‘Kauppiaan’ välillä, ja ‘Palveluntarjoaja’ toimii ainoastaan kauppiaidensa asiamiehenä ja edustajana, ei myyjänä.
§ 2. Kauppapaikalla myytävät tuotteet myydään niillä tiedoilla mitkä tuotteen myyntiin asettanut ‘Kauppias’ on ostohetkellä antanut. ‘Loppuasiakkaan’ vastuulla on tarkistaa tiedot ja varmistua tuotteen sopivuudesta. ‘Palveluntarjoaja’ ei ole vastuussa verkkokaupassa myytävien tuotteiden tiedoista tai niiden paikkansapitävyydestä.
3. Hinnoittelu ja toimituskulut
§ 1. Tuotteiden ja palveluiden hinnat ilmoitetaan arvonlisäverollisena ja ne hinnoittelee tuotteen tai palvelun myyntiin asettanut ‘Kauppias’. Jos tuote tai palvelu on asetettu ostettavaksi Raskaanosat.fi tarjoamia maksutapoja käyttäen, on se myytävä palvelussa sille asetettuun hintaan.
§ 2. Sivustolla myytävien tuotteiden tai palveluiden toimittaminen on sen myyntiin asettaneen ‘Kauppiaan’ velvollisuus.
§ 3. ‘Kauppias’ ei saa periä toimituksesta maksua loppuasiakkaalta tilauksen jälkeen, vaan toimituskulut on sisällyttävä ostoskorissa näkyvään tilauksen hintaan.
§ 1. Tuotteet ja palvelut tilataan verkkokaupassa siirtämällä ne ostoskoriin ja maksamalla ostoskorin sisältö käyttäen ‘Palveluntarjoajan’ valitseman maksupalveluntarjoajan maksutapoja.
§ 2. Tilauksen jälkeen ‘Palveluntarjoaja’ säilyttää maksamattoman tilauksen tiedot seitsemän päivää ennen sen peruuttamista. Peruutetut tilaukset säilytetään järjestelmässä seitsemän päivää, jolloin tilauksen voi vielä palauttaa käsiteltäväksi.
§ 3. Verkkokaupassa tehdut tilaukset sitovat ‘Loppuasiakasta’ ja tuotteen myyntiin asettanutta ‘Kauppiasta’ vain kun tilaus on maksettu verkkokaupan maksutapoja käyttäen. Selvyyden vuoksi mainittakoon että muita kuin verkkokaupan tarjoamia maksutapoja käyttäen maksetut tilaukset eivät kuulu näissä sopimusehdoissa kuvatun välitystoiminnan piiriin.
4. Maksaminen Raskaanosat.fi verkkokaupassa
§ 1. Verkkokaupan maksupalvelut toteuttaa Checkout Finland Oy. Checkoutilla on Finanssivalvonnan myöntämä maksulaitostoimilupa. Palvelu on Checkout Finland Oy:n (y-tunnus 2196606-6) ylläpitämä ja Checkout Finland Oy on osa OP Ryhmää.
§ 2. Checkout-maksunvälityspalvelu välittää ‘Loppuasiakkaan’ maksun ‘Kauppiaalle’ ja on oikeutettu vähentämään ‘Kauppiaalle’ tilitettävästä maksusta ‘Palveluntarjoajalle’ kuuluvan välityspalkkion sekä omien sopimusehtojensa mukaiset välityspalkkiot ja transaktiokulut.
§ 3. Mikäli tiliotteellasi tai luottokorttilaskullasi näkyy Checkout Finland Oy, Checkout on välittänyt maksusi.
4. 1 Maksutavat
§ 1. Pankkimaksut: Käytössä on kaikkien suomalaisten pankkien maksupainikkeet. ‘Loppuasiakas’ voi maksaa Aktian, Danske Bankin, Handelsbankenin, Nordean, Oma Säästöpankin, Osuuspankin, POP-pankin, Säästöpankin, S-pankin ja Ålandsbankenin maksupainikkeilla. Tiliotteella maksunsaajana näkyy Checkout Finland Oy. Verkkokaupasta sinut ohjataan suoraan omaan pankkiisi suorittamaan maksu turvallisesti.
§ 2. Checkout Finland tarjoaa myös mahdollisuuden maksaa tilisiirtolomakkeella.
§ 3. Luottokorttimaksut: Verkkokaupassa voi maksaa Visa-, Visa Debit-, Visa Electron-, MasterCard- ja Debit MasterCard -korteilla. Verkkokaupassa ovat käytössä kansainväliset Verified by Visa- ja MasterCard SecureCode -todentamispalvelut. Checkout näkyy maksun saajana korttilaskulla ja välittää maksukorttimaksun suoraan kauppiaalle. Korttimaksaminen tapahtuu turvallisesti suojatulla maksulomakkeella eikä maksukortin tietoja tallenneta verkkokaupan järjestelmiin.
§ 4. Mobiilimaksutavat: Verkkokaupassa on käytössä Pivo, MobilePay ja Masterpass mobiilimaksutavat. Mobiilimaksutavat ovat sovelluksessa toimivia palveluita, joilla voi maksaa verkko-ostoksia tilisiirtona tililtään tai korttimaksuna kortiltaan hyväksymällä maksun kyseisessä sovelluksessa. Pivolla onnistuvat lisäksi Siirto-maksut, jolloin maksun voi hyväksyä missä tahansa Siirtoa tukevassa sovelluksessa.
§ 5. Lasku- ja osamaksupalvelut: Verkkokaupassa on käytössä Jousto ja Mash (ent. Euroloan) lasku- ja osamaksupalvelut. Loppuasiakas on velvoitettu tutustumaan rahoitusyhtiökohtaisiin tarkempiin ehtoihin, jotka on nähtävissä ennen maksun hyväksymistä. Kun ‘Loppuasiakas’ hyväksyy maksun, hyväksyy hän samalla rahoitusyhtiön ehdot.
Jousto Laskun ja Osamaksun kuvaus
Jousto on verkkokaupan mukavin maksutapa, jolla voit maksaa Jousto Laskulla tai Jousto Osamaksulla. Laskulla saat 14 vrk maksuaikaa (laskutusmaksu 4.90 €) ja Osamaksulla max. 24 kk maksuaikaa (laskutusmaksu 4,90 € ja kuukausikorko 2,42 %). Lisätietoja Joustosta osoitteessa www.jousto.com.
Mash laskun ja osamaksun kuvaus
Mash lasku ja osamaksu ovat kuluttajalle edullinen tapa rahoittaa jopa 2000 euron ostokset verkkokaupassa. Kun maksat Mash laskulla, saat aina 14 päivää korotonta maksuaikaa. Lisäksi voit kätevästi
muuttaa laskun osamaksuksi kotona. Mash on puhtaasti kotimainen maksutapa ja sen voivat valita maksutavaksi Suomessa asuvat, yli 19-vuotiaat asiakkaat. Maksutapa on mahdollinen 10–2 000 euron
ostoksille. Arvoltaan 1 500 € ostoksen todellinen vuosikorko on 27,9 % maksuajan ollessa 12 kk.
Lisätietoja lasku- ja osamaksutavoista:
§ 1. Onnistuneen tilauksen jälkeen loppuasiakkaan sähköpostiin lähetetään tilausvahvistus, jonka liittenä on tilauksen kuitti. Vahvistusviestien lähettäminen edellyttää sähköpostiosoitteen antamista tilauksen yhteydessä.
§ 2. Tilauksen jälkeen ‘Kauppiaan’ sähköpostiin lähetetään tilauksen tiedot joista selviää ‘Loppuasiakkaan’ antamat yhteystiedot, kuten: Nimi, Osoite ja puhelinnumero, sekä tilauksen tiedot.
6. Toimitusaika ja tavat
§ 1. Tuotteiden tai palveluiden toimittaminen on sen myyntiin asettaneen ‘Kauppiaan’ velvollisuus.
§ 2. ‘Kauppias’ voi vapaasti valita käytettävän toimitustavan. Käytettävissä olevat toimitustavat ja niiden hinnat on kuitenkin kerrottava, hinnoiteltava ja näytettävä kassalla. Selvyyden vuoksi mainittakoon että toimituskulut saa hinnoitella myös tuotteen tai palvelun hintaan kuuluvaksi.
§ 3. ‘Palveluntarjoaja’ ei vastaa missään tilanteissa toimitusten viivästymisistä tai viivästysten aiheuttamista haitoista tai kuluista kummallekaan osapuolelle.
§ 4. Mikäli ‘Kauppias’ ei ilmoita toimitusaikaa tuotetiedoissa, odotetaan ‘Kauppiaan’ toimittavan tuotteet seitsemän (7) päivän kuluessa siitä kun ‘loppuasiakas’ on maksanut tilauksen verkkokaupan tarjoamia maksutapoja käyttäen.
§ 1. Yksityishenkilöllä on Suomen kuluttajansuojalain mukainen oikeus vaihtaa tai palauttaa koko tilaus tai osa siitä 14 vuorokauden kuluessa tilauksen vastaanottamisesta.
§ 2. Mikäli ‘Loppuasiakas’ on yritysasiakas, ei hänellä näiden sopimusehtojen puitteissa ole palautusoikeutta tilaamilleen tuotteille, vaan palautuksista on sovittava tuotteen myyntiin asettaman ‘Kauppiaan’ kanssa.
§ 3. Palautettavien tuotteiden toimittamisesta tuotteen myyneelle ‘Kauppiaalle’ ja siitä syntyvistä kuluista vastaa tuotteen tilannut ‘Loppuasiakas’. Palautusoikeus koskee vain alkuperäispakkauksessa olevia käyttämättömiä ja myyntikelpoisia tuotteita.
§ 4. ‘Loppuasiakkaan’ on otettava yhteyttä sekä ‘Palveluntarjoajaan’ että tuotteen myyneeseen ‘kauppiaaseen’ ennen tuotteen palauttamista.
§ 5. ‘Palveluntarjoaja’ ei ole velvollinen palauttamaan palautetuista tuotteista perittyjä välityspalkkioita, provisioita tai transaktiomaksuja, eikä mitään muita välittömiä tai välillisiä kuluja tuotteen myyneelle ‘Kauppiaalle’.
§ 3. ‘Kauppias’ voi määritellä omat myynti- takuu- ja palautusehtonsa, mutta ne eivät saa olla yleisiä sopimusehtoja huonommat tai lain vastaiset.
Palautuksia ja reklamaatioita koskevat yhteydenotot:
sähköpostitse: info@raskaanosat.fi
puh: 02970300102 (5,59 snt/min+pvm lanka tai 11,17 snt/min mobiili).
Palvelemme verkkokauppaan ja tilauksiin liityvissä asioissa arkisin klo 9-18.
8. Ongelmatilanteet ja sopimusrikkomukset
§ 1. Mikäli tuote on kadonnut tai vioittunut kuljetuksen aikana tai se ei muuten vastaa tilausta, tulee ‘loppuasiakkaan’ ilmoittaa virheestä viimeistään 14 päivän kuluessa tilauksesta sekä ‘Palveluntarjoajalle’ että tuotteen myyntiin asettaneelle ‘Kauppiaalle’. Jos paketti on vioittunut postissa, on tuotteesta tehtävä välittömästi reklamaatio postiin tms. tuotteen toimittaneeseen logistiikkayhtiöön.
Suositus: Ongelmatilanteissa kuten toimituksen viivästyessä, suosittelemme ensin olemaan yhteydessä suoraan tuotteen myyneeseen Kauppiaaseen ja pyrkimään selvittämään asian kauppiaan kanssa.
§ 2. ‘Kauppiaan’ rikkoessa näitä ehtoja pidätämme oikeuden laskuttaa rikkomuksesta ‘Palveluntarjoajalle’ aiheutuneet välittömät ja välilliset kulut, sekä rikkomuksesta johtuneen reklamaation selvittämiseen käytetyn työn hintaan 70€ /tunti (alv 0%).
§ 3. Riitautetut asiat käsitellään Suomessa ‘Palveluntarjoajan’ kotipaikkakunnalla, ja sopimukseen sovelletaan Suomen lakia.